ผอ.โรงเรียนจี้แก้เกณฑ์ ว 24 ไม่เป็นธรรม
ยื่น ธีระเกียรติ เยียวยาผู้รับผลกระทบ ว 13 เร่ง ก.ค.ศ.พิจารณาผลงาน,เมื่อวันที่ 22 ส.ค. ที่กระทรวงศึกษาธิการ (ศธ.) กลุ่มผู้อำนวยการโรงเรียนที่ได้รับผลกระทบกรณีการย้ายตามหนังสือที่ ศธ. 0206.4/ว 24 หลักเกณฑ์และวิธีการย้ายผู้บริหารสถานศึกษา สังกัดสำนักงานคณะกรรมการการศึกษาขั้นพื้นฐาน หรือ ว 24/2560 ลงวันที่ 31 ก.ค.2560 เดินทางมายื่นหนังสือถึง นพ.ธีระเกียรติ เจริญเศรษฐศิลป์ รมว.ศึกษาธิการ ขอความเป็นธรรม โดยนายรังสิมันต์ ยาละ ผอ.โรงเรียนไทรน้อย สำนักงานเขตพื้นที่การศึกษามัธยมศึกษา (สพม.) เขต 3 กล่าวว่า จากหลักเกณฑ์ ว 24 ที่มีกำหนดคุณสมบัติผู้ขอย้ายต้องปฏิบัติงานในตำแหน่งในสถานศึกษาปัจจุบันติดต่อกันมาและไม่น้อยกว่า 24 เดือนนับถึงวันที่ 31 ต.ค.ของปีที่ยื่นคำร้องขอย้าย จากหลักเกณฑ์เดิม ว 9/2554 กำหนดว่าให้ยื่นคำร้อง 1-15 ส.ค. ให้พิจารณาคำร้องขอย้ายไปตำแหน่งที่จะว่างเนื่องจากการเกษียณอายุราชการ และตำแหน่งว่างกรณีอื่นภายในวันที่ 30 พ.ย. ส่งผลให้กลุ่มผู้บริหารทั้งผู้อำนวยการและรองผู้อำนวยการทั่วประเทศที่ยื่นขอย้ายในรอบการย้ายประจำปี 2559 เพราะจะไม่สามารถเขียนคำร้องขอย้ายในรอบปี 2561 ได้ทุกคน,หลักเกณฑ์ ว 24 ทำให้ไม่เกิดความยุติธรรมกับผู้บริหารสถานศึกษาที่ได้รับการพิจารณาย้ายในรอบปี 2559 จึงอยากเรียกร้องให้ นพ.ธีระเกียรติ ในฐานะประธานคณะกรรมการข้าราชการครูและบุคลากรทางการศึกษา (ก.ค.ศ.) ให้ความเป็นธรรมแก่ผู้บริหารที่ได้รับผลกระทบ เพียงแค่ให้ ก.ค.ศ.มีมติแก้ไขในเกณฑ์ ว24 ให้ปฏิบัติงานในตำแหน่งในสถานศึกษานั้นติดต่อกันมาแล้วไม่น้อยกว่า 24 เดือนนับถึงวันที่ 30 พ.ย.ของปีที่ยื่นคำร้องขอย้ายจากเดิมกำหนดไว้วันที่ 31 ต.ค. นายรังสิมันต์กล่าวและว่า ที่ผ่านมาผู้ที่ได้รับผลกระทบหลายจังหวัดได้ยื่นร้องขอความเป็นธรรมต่อศาลปกครอง หาก ก.ค.ศ.มีมติเยียวยาก็จะไปเพิกถอนคำร้อง,ด้านนางระเบียบ จันทร์ชมภู ผอ.โรงเรียนปอแดงวิทยา จ.กาฬสินธุ์ ตัวแทนกลุ่มบุคคลที่ได้รับความเสียหายจากการประเมินวิทยฐานะตามหลักเกณฑ์และวิธีการข้าราชการครูและบุคลากรทางการศึกษา ผู้มีผลงาน ดีเด่นประสบผลสำเร็จเป็นที่ประจักษ์มีวิทยฐานะหรือเลื่อนเป็นวิทยฐานะชำนาญการพิเศษและวิทยฐานะเชี่ยวชาญทุกตำแหน่ง หรือ ว 13 กล่าวว่า ได้มายื่นหนังสือถึง พล.อ.ประยุทธ์ จันทร์โอชา นายกรัฐมนตรี และ นพ.ธีระเกียรติ ขอความอนุเคราะห์เร่งรัด ก.ค.ศ.เรื่องการร้องทุกข์เพื่อแก้ไขปัญหาแก่กลุ่มบุคคลที่ได้รับผลกระทบจากการประเมินวิทยฐานะ ว 13 ดังกล่าว เนื่องจาก ก.ค.ศ.ดำเนินการล่าช้าจนเวลาล่วงเลยมา 2 ปี และการแจ้งมติการพิจารณาก็ระบุเพียงว่าเป็นผู้ไม่มีคุณสมบัติเข้ารับการประเมินเท่านั้น ถือว่าไม่เป็นธรรม.
จากหลักเกณฑ์ ว 24 ที่มีกำหนดคุณสมบัติผู้ขอย้ายต้องปฏิบัติงานในตำแหน่งในสถานศึกษาปัจจุบันติดต่อกันมาและไม่น้อยกว่า 24 เดือน 
ย้ายผู้บริหารสถานศึกษา,หลักเกณฑ์,ผู้บริหารสถานศึกษา,สถานศึกษา,ธีระเกียรติ เจริญเศรษฐศิลป์,การศึกษา